b'\n_START_ARTICLE_\nRub\xc3\xa9n Duarte\n_START_SECTION_\nSeurajoukkueura\n_START_PARAGRAPH_\nAlmer\xc3\xadassa syntynyt Duarte liittyi Espanyolin nuorisoakatemiaan vuonna 2009 ollessaan 13-vuotias. Vuonna 2012 h\xc3\xa4n pelasi ensimm\xc3\xa4isen ottelunsa seuran reservijoukkueessa maan kolmanneksi korkeimmalla sarjatasolla Segunda Divisi\xc3\xb3n B:ss\xc3\xa4._NEWLINE_7. tammikuuta 2015 Duarte teki ensiesiintymisens\xc3\xa4 seuran edustusjoukkueessa Copa del Reyn ottelussa Valenciaa vastaan. 8. helmikuuta 2015 h\xc3\xa4n pelasi samaista vastustajaa vastaan ensimm\xc3\xa4isen ottelunsa maan p\xc3\xa4\xc3\xa4sarjassa Primera Divisi\xc3\xb3nissa._NEWLINE_11. kes\xc3\xa4kuuta 2015 Duarte solmi uuden sopimuksen katalonialaisseuran kanssa. Sopimus pit\xc3\xa4\xc3\xa4 h\xc3\xa4net seurassa vuoteen 2019 asti.'